નવી દિલ્હી, તા. ૧૨ :. સુરક્ષા એજન્સીઓએ દિલ્હીમાં ત્રાસવાદી હુમલો કરવાની ઈસ્લામિકની યોજનાને નિષ્ફળ બનાવી દીધી છે. અધિકારીઓએ જણાવ્યુ છે કે આ ખતરનાક આતંકવાદી સમુહના એક મોડયુલમાં ઘુસીને આ યોજનાને નિષ્ફળ બનાવી દેવામાં આવી છે. આઈએસની આ આતંકી યોજનાને એક અફઘાની આત્મઘાતી હુમલાખોરની ધરપકડ બાદ નિષ્ફળ બનાવી દેવામા આવી છે. આ આતંકવાદી પર સુરક્ષા એજન્સીઓ ૨૦૧૭ના અંતથી નજર રાખીને બેઠા હતા. આમ સુરક્ષા એજન્સીઓની ચોકસાઈથી દિલ્હી ઉપરનો આત્મઘાતી હુમલો ટાળી શકાયો છે. દિલ્હીને હચમચાવવાનો ઈરાદો નિષ્ફળ બની ગયો છે.